## ULUKIKAHJU ENNETAMISE LEPING

Käesoleva ulukikahju ennetamise lepingu (edaspidi **Leping**) on PP.KK.AAAA sõlminud:

|  |  |  |
| --- | --- | --- |
| 1. **Põllumajandustootja**:
 | Nimi: |  |
| Registrikood: |  |
| Telefon, e-post: |  |
| Esindaja |  |
| 1. **Ennetaja:**
 | Nimi: |  |
| Registrikood: |  |
| Telefon, e-post: |  |
| Esindaja: |  |
| * 1. Kokkulepitud ennetustegevused ja muud kokkulepped
 | Nii väike- kui suurulukite, ning rändlindude letaalne ja mitteletaalne heidutus, kopratammide lõhkumine,…*Kui vaja, siis siin täpsustada ka:** *Konkreetsed kohustused ennetamisel, konkreetsed tegevused.*
* *ajalised piirangud;*
* *kui keegi maksab kellegile mingit tasu;*
* *Põllumajandustootja täiendavad kohustused (nt tehnoraja mahaniitmine).*
* *muud erisused.*
 |

1. **Lepingu objekt ja tähtaeg**
	1. Käesoleva Lepinguga lepivad Põllumajandustootja ja Ennetaja Lepingus toodud tingimustel kokku Ennetaja poolt Lepingu lisas 1 nimetatud kinnisasjadel, kinnisasjade osadel või põllumassiividel (edaspidi ühiselt **Põllud**) tehtavad tegevused, mille eesmärgiks on kaitsta Põllumajandustootja Põldudel asuvat toodangut ulukikahjude eest.
	2. Põllumajandustootjal on Lepingu kehtivusajal õigus Põldude koosseisu suurendada või vähendada, teatades sellest Ennetajale.
	3. Ennetajal on õigus kasutada Lepingut jahipiirkonna kasutusõiguse loa taotlemisel ja pikendamisel.
	4. Pooled seavad Lepingu sõlmimisel eesmärgiks omavahelise heas usus koostöö ja vajaliku infovahetuse tagamaks Ennetaja poolt kokkulepitud tegevuste teostamise ning Põllumajandustootja poolt põllumajandusliku tootmise Põldudel, üksteisele kuuluvale varale kahju tekkimise vältimise ning ulukite poolt tekitatavate kahjustuste vähendamise. Selleks korraldavad Pooled vajadusel Lepingus sätestatud ja sätestamata kohtumisi ning Põldude ja ulukikahjude ülevaatamisi.
2. **Ennetaja õigused ja kohustused**
	1. Ennetajal on õigus:
		1. kasutada Põlde Lepingu punktis 1.1. kirjeldatud ennetustegevusteks, seda vajadusel ka öisel ajal;
		2. liikuda jalgsi ja mootorsõidukiga ennetustegevusega seotud põldude vahelistel teedel;
		3. kasutada ennetustegevuseks Põldudele kokkuleppel Põllumajandustootjaga rajatud ajutisi radu;
		4. paigutada Põldudele ennetustegevuseks vajalikke ajutisi rajatisi kooskõlastades nende asukohad ning teisaldamise korra eelnevalt Põllumajandustootjaga.
	2. Ennetaja kohustub:
		1. järgima ennetamisel käesolevat Lepingut ja muid Põllumajandustootjaga sõlmitud kokkuleppeid;
		2. teostama Lepingu punktis 1.1. kirjeldatud ennetustegevused ning täitma selles punktis kirjeldatud kohustused;
		3. mitte takistama Põllumajandustootja poolt Põldude kasutamist põllumajanduslikul, või muul tavapärasel otstarbel;
		4. tagama, et tema tegevusega ei kahjustata Põllumajandustootja Põldudel asuva vara (sh põllumajanduslikud seadmed, kasvav taimestik, varutud sööt või allapanu jms);
		5. likvideerima või teisaldama Põldudele tehtud või rajatud rajatised, söötmiskohad vms hiljemalt käesoleva Lepingu lõppemise päevaks;
		6. edastama ulukikahjustuste avastamisel Põllumajandustootjale viivitamatult info tekkinud kahjustuste, sh kobraste poolt tekitatud üleujutuste kohta, samuti muu sarnase Põllumajandustootja jaoks olulise info;
		7. edastama Põllumajandustootjale jahihooaja lõpuks ennetustegevusega seotud Põldudel kütitud ulukite loetelu;
		8. Põlde kasutades pidama kinni kehtivatest õigusaktidest ja asjakohastest keskkonnaalastest nõuetest.
3. **Põllumajandustootja õigused ja kohustused**
	1. Põllumajandustootjal on õigus:
		1. kontrollida Ennetaja tegevuse vastavust Lepingu tingimustele.
	2. Põllumajandustootja kohustub:
		1. rajama ennetustegevusega seotud Põldudele ennetustegevuseks vajalikke ajutisi radasid, mille asukoht, pikkus ja laius lepitakse Ennetajaga iga-aastaselt kokku;
		2. Informeerima Ennetajat ennetustegevusese ajal ennetustegevust segavate võimalike põllumajandustööde teostamisest;
		3. Mitte viibima ilma Ennetajaga eelnevalt kokku leppimata ennetuse ajal ennetataval Põllul. (ohutustehnika);
		4. edastama ulukikahjustuste avastamisel Ennetajale viivitamatult info tekkinud kahjustuste, sh kobraste poolt tekitatud üleujutuste kohta, samuti muu sarnase Ennetaja jaoks olulise info.
4. **Lepingu kehtivus**
	1. Käesolev Leping jõustub allakirjutamise momendist ja on sõlmitud tähtajatult.
	2. Lepingu võib kumbki Pool lõpetada teatades sellest teisele Poolele ette vähemalt kolm kuud.
	3. Põllumajandustootjal on õigus Leping täiendavat tähtaega andmata üles öelda, kui Ennetaja on rikkunud Lepingus sätestatud tingimusi, looduskaitse-, keskkonnaalaseid või seadusest tulenevaid nõudeid ning ei ole rikkumist kõrvaldanud või heastanud 10 päeva jooksul vastavasisulise teate saamisest. Kui rikkumist ei ole võimalik heastada, lõpeb leping teate esitamisega ilma täiendavat tähtaega andmata.
5. **Muud tingimused**
	1. Kõik Lepinguga seotud teated esitatakse elektrooniliselt või kirjalikult Poole Lepingus sätestatud aadressil. Elektrooniliselt edastatud teade loetakse kätte toimetatuks, kui see on edastatud lepingus näidatud e-posti aadressil ja sellest on möödunud kolm (3) tööpäeva.
	2. Lepingu lahutamatuteks osadeks on Lepingu lisad ning Lepingu kirjalikus vormis tehtud muudatused, milles lepitakse kokku pärast Lepingu allakirjutamist.
	3. Poolte vahel Lepingu täitmisest tulenevad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused läbivaatamisele Eesti Vabariigi seadusandlusega kehtestatud korras.
	4. Leping on koostatud 2 (kahes) identses võrdset juriidilist jõudu omavas eksemplaris eesti keeles, millest üks eksemplar antakse Põllumajandustootjale ja teine Ennetajale.

**Poolte allkirjad:**

**Põllumajandustootja: Ennetaja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lisa 1: Põldude nimekiri**

*[Märkused näidise kasutajale:*

* *Vastavalt Lepingule fikseeritakse kinnistud/põllumassiivid, millel jahipidamist lubatakse, lepingu lisas 1. Selleks võib kasutada käesolevat nimekirja, aga seda võib kujutada ka kaardina, väljavõttena kinnistusraamatust või mistahes muul viisil, mis võimaldab Põldude täpset määratlemist.]*

|  |  |  |
| --- | --- | --- |
| Katastritunnus/põllumassiivi number | Kasvatatav kultuur | Pind (ha): |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |